**Cyfansoddiad Grŵp Myfyrwyr UMAber**

Cyfansoddiad [enw grŵp myfyrwyr] ar gyfer y flwyddyn academaidd 20\_-2\_.

1. **Cyffredinol**
   1. Enw’r Grŵp Myfyrwyr fydd [enw grŵp myfyrwyr] a gellir ei dalfyrru i [enw grŵp myfyrwyr talfyredig].
   2. Gan hynny mae pob cyfansoddiad cynt yn ddi-rym.
2. **Y Genhadaeth**

Cenhadaeth [enw grŵp myfyrwyr] fydd:

[Datganiad Cenhadaeth]

1. **Rheolau UMAber ac Is-ddeddfau Grŵp Myfyrwyr.**

Bydd y Grŵp Myfyrwyr yn gyfredol ac yn cydymffurfio â’r holl reolau ynghylch UMAber ac Is-ddeddfau Grwpiau Myfyrwyr.

1. **Aelodaeth**

Caniateir 5 math o aelodaeth: Aelodaeth Fyfyriwr Blwyddyn Llawn, Aelodaeth Fyfyriwr Tymor 1, Aelodaeth Fyfyriwr Tymor 2/3, Aelodaeth Llawn i Bobl nad ydynt yn fyfyrwyr, ac un aelodaeth berthnasol arall os bydd angen. Noder ni chaniateir aelodaeth dymhorol oni bai fod yr aelodaeth flynyddol yn uwch na £40.

* 1. Bydd Aelodaeth Fyfyriwr Blwyddyn Llawn o [Enw Grŵp Myfyrwyr] yn Aelod Llawn o Undeb Myfyrwyr Prifysgol Aberystwyth, fel y diffinnir gan Gyfansoddiad UMAber (Rhan 6), a’u bod wedi talu ffioedd aelodaeth bresennol yn llawn i [enw grŵp myfyrwyr] ar y swm penodol o [rhowch swm yma]. O ran Aelodaeth Fyfyriwr Tymor 1 a Thymor 2/3, bydd yr uchod yn dal yn berthnasol, ond ar gyfer y Tymor Academaidd a nodir yn unig. Mae’n rhaid bod gan bob aelod myfyriwr Yswiriant Tîm Aber dilys.
  2. Bydd Aelodaeth i Bobl nad ydynt yn fyfyrwyr (Aelodaeth Gyswllt) o [Enw Grŵp Myfyrwyr] ar gael i fyfyrwyr sydd ddim yn fyfyrwyr Prifysgol Aberystwyth, sy’n yn gysylltiedig â Grŵp Myfyrwyr unigol ar sail un o’r canlynol:
* Arbenigedd mewn maes perthnasol
* Aelodaeth oes i’r grŵp myfyrwyr er anrhydedd\*
* Seiliau eraill mae UMAber yn eu hystyried yn addas.

Mae’n rhaid i Aelodau sydd ddim yn fyfyrwyr dalu ffioedd aelodaeth bresennol yn llawn ac mae rhaid iddynt drefnu yswiriant iddynt eu hunain cyn iddynt gymryd rhan yng ngweithgareddau’r Grŵp Myfyrwyr.

* 1. Caiff unrhyw un nad yw’n bodloni’r meini prawf uchod o fod yn ‘aelod’ eu gwahardd rhag cymryd rhan yng ngweithgareddau/digwyddiadau y Grŵp Myfyrwyr UMAber. Gall grwpiau nad yw’n gorfodi hyn gael eu cosbi’n ariannol neu gael tynnu eu breintiau UMAber yn ôl.

*\*Pan yn dyfarnu aelodaeth oes er anrhydedd, bydd rhaid cadw at y prosesau a amlinellir yn nogfennau Aelodaeth Oes Er Anrhydedd Clybiau a Chymdeithasau UMAber.*

1. **Pwyllgor**
   1. Bydd y Pwyllgor yn cael ei ffurfio gan y rolau craidd canlynol: Llywydd, Ysgrifenydd a Thrysorydd. Mae rhaid i Glybiau Chwaraeon sy’n cystadlu yn BUCAS benodi Capten ar gyfer pob tîm sy’n cystadlu. Gellir ychwanegu rolau eraill (hyd at uchafswm o 10 rôl) fel y bo’n addas: [rhestri rolau addas].
   2. Bydd busnes gyffredinol ac ariannol [enw grŵp myfyrwyr] yn cael ei rheoli gan y pwyllgor, yn amodol ar y cyfansoddiad hwn a’r farn a ddangosir gan benderfyniadau mae aelodau yn eu gwneud yn gyffredinol mewn Cyfarfodydd Cyffredinol.
   3. Os bydd unrhyw rolau gwag y tu allan i brosesau ethol arferol, mae’r Pwyllgor yn gallu pleidleisio i aelod arall o’r pwyllgor gymryd y rôl wag nes bod is-etholiad yn cael ei gynnal a chael cadarnhad o ganlyniad.
2. **Etholiadau Aelodau Pwyllgor**
   1. Mae gan bob aelod myfyrwyr o [enw grŵp myfyrwyr] yr hawl i bleidleisio yn y fath etholiad. Cynhelir etholiadau gan gydymffurfio â’r cyfansoddiad hwn a thrwy ddull o gynnal balot cudd neu gyfri llawiau. Nid oes hawl pleidleisio gan aelodau nad ydynt yn fyfyrwyr mewn unrhyw etholiad neu is-etholiad

Grŵp Myfyrwyr UMAber.

* 1. Cynhelir yr etholiad dim llai na 14 diwrnod ar ôl i’r hysbysiad gael ei anfon at yr holl aelodaeth o ran y dyddiad, yr amser a’r lleoliad. Cynhelir cyn Gwyliau’r Pasg, oherwydd bod hyn yn rhoi’r cyfle i Bwyllgorau Grŵp Myfyrwyr sy’n ymadael gael cyfnod trosglwyddo, ac ar yr un pryd, yn gadael i UMAber gynnig hyfforddiant ar sawl maes cyn diwedd y flwyddyn.
  2. Bydd y swyddog etholiadau yn unrhyw un sydd i’w gweld yn addas, ond yn ôl y cyfansoddiad, gellir gofyn i aelod staff neu swyddog UMAber helpu yn yr etholiad os bydd eisiau.
  3. Bydd y cyfnod yn y rôl i bob aelod pwyllgor yn parhau am un flwyddyn galendr sef 1af o Fehefin i 30ain o Fai, oni bai bod UMAber yn penderfynu i’w newid.
  4. Os aiff rôl yn wag cyn yr etholiadau blynyddol, bydd y pwyllgor yn trefnu is-etholiad a defnyddio’r un prosesau a ddefnyddir mewn etholiadau blynyddol.

1. **Cyfarfodydd Cyffredinol**
   1. Cynhelir Cyfarfod Cyffredinol Blynyddol y [enw grŵp myfyrwyr] ar [ddyddiad]
   2. Agenda y Cyf Cyff fydd:

* Cael adroddiadau oddi wrth y pwyllgor i gyd ynghylch eu gweithgareddau y llynedd.
* Cael adroddiad ariannol. Bydd hwn yn cynnwys cyfrifon y flwyddyn ariannol ddiwethaf a chyllid ar gyfer y flwyddyn ariannol bresennol.
* Ystyried unrhyw gynigiad, sydd wedi’i gyflwyno a’i eilio gan ddau aelod arferol i’r ysgrifenydd (mewn pryd i’w gylchredeg gyda hysbysiad y Cyf Cyff).
* Cytuno ar gysylltiad neu ail-gysylltiad y flwyddyn nesaf ag unrhyw gyrff allanol gan yr aelodaeth (un ai cyrff llywodraethu cenedlaethol, neu elusennau, sefydliadau cysylltiedig tebyg).
* Trosglwyddo’n ffurfiol rolau etholedig oddi wrth y pwyllgor sy’n ymadael i’r pwyllgor newydd.
* Cadarnhau unrhyw welliannau cyfansoddiadol, a gwirio bod y cyfansoddiad yn gywir ar gyfer y flwyddyn academaidd nesaf.
* Unrhyw fusnes arall.
  1. Bydd yr Ysgrifenydd yn anfon e-bost i roi gwybod i’r holl aelodaeth ynghylch amser a lleoliad o leiaf 14 diwrnod cyn y cynhelir y Cyf Cyff.
  2. Bydd yr Ysgrifenydd yn cadw hysbysiadau a munudau pob cyfarfod a chyfarfod pwyllgor. Byddant ar gael i’r aelodaeth trwy e-bost.
  3. Bydd rhaid rhoi gwybod i’r cydlynydd UM perthnasol yn y Swyddfa Gyfleoedd ynghylch unrhyw gytundeb i gysylltu neu i ailgysylltu â chorff allanol, ac felly yn sicrhau nad yw’r cysylltiad yn mynd yn groes i Gyfansoddiad UMAber neu Is-ddeddfau Clybiau a Chymdeithasau.

1. **Cyllid**
   1. Y Trysorydd am y rhan fwyaf fydd yn gyfrifol am gyllid [enw grŵp myfyrwyr] yn ogystal â’r Llywydd.
   2. Bydd y Trysorydd yn rheoli’r cyfrifon yn flynyddol gyda’r flwyddyn gyfrifyddu yn dod i ben trwy drosglwyddo cyfrifoldebau bob blwyddyn.
   3. Bydd y Trysorydd yn cadw a chynnal pob cofnod [enw grŵp myfyrwyr] cyn eu hanfon ymlaen at eu holynydd.
   4. Bydd y Trysorydd yn cyflwyno cyfrifon [enw grŵp myfyrwyr] at y Cyf Cyff.
   5. Bydd [enw grŵp myfyrwyr] yn cynnal ei holl gyllid yn y Swyddfa Gyllideb UMAber. Bydd unrhyw arian a dalir i mewn i gyfrif y Grŵp Myfyrwyr yn y Swyddfa Gyllideb gan gydymffurfio ag UMAber. Mae rhaid i unrhyw gronfa sy’n mynd allan gael caniatâd wedi’i lofnodi gan yr aelodau sydd wedi’u hyfforddi yn y mandad.
   6. Bydd rhaid i unrhyw weithredoedd ariannol a gyflawnir gan y Grŵp Myfyrwyr fod yn unol â rheolau, rheoliadau a chyfansoddiad UMAber yn ogystal ag Is-ddeddfau’r Grŵp Myfyrwyr.
2. **Disgrifiad Rolau**
   1. Y Llywydd (neu rôl debyg) fydd y prif gyswllt pan yn cyfathrebu’n allanol gyda grwpiau ac unigolion allanol. Mae hyn yn cynnwys UMAber. Nhw sydd hefyd yn gyfrifol am redeg y pwyllgor a’r Grŵp Myfyrwyr yn rhwydd ac yn effeithiol, a nhw fydd y farn olaf ar ddadleuon ymysg y pwyllgor. Maent yn gyfrifol am fagu’r amgylchedd orau fel bod y pwyllgor a’r aelodau eraill yn gallu gweithredu’n iawn. Mae rhaid iddynt sicrhau bod iechyd ac arweiniad y Grŵp Myfyrwyr yn adlewyrchu barn ei aelodaeth. Mae rhaid iddynt gyflawni dyletswyddau a restrir yn y cyfansoddiad hwn.
   2. Mae’r Ysgrifennydd yn gyfrifol am drefnu cyfarfodydd, digwyddiadau a phob agwedd sy’n ymwneud â’r Grŵp Myfyrwyr. Maent yn gyfrifol am funudau’r holl gyfarfodydd, a hefyd yn brif gyswllt pan fydd manylion gweinyddol pob digwyddiad sy’n ymwneud ag aelodau a sefydliadau yn dod i mewn a mynd allan. Mae hyn yn cynnwys UMAber. Bydd yr Ysgrifenydd yn cymryd yr holl gyfrifoldebau eraill a fanylir yn y cyfansoddiad hwn.
   3. Disgrifir rolau’r Trysorydd o dan rhan 8 o ‘Cyllid’ ac felly nid oes angen disgrifiad pellach.

[Rhowch rolau a disgrifiadau eraill fel y bo’n addas]

1. **Y Cyfansoddiad a Dehongliad**
   1. Dylai gwelliannau i’r cyfansoddiad hwn ddigwydd fel y gweler isod:

* Mae rhaid i’r gwelliant arfaethedig gael ei gyflwyno i’r Pwyllgor o fewn y 14 diwrnod cyn y Cyf Cyff.
* Bydd y Pwyllgor yn craffu ar y gwelliant arfaethedig ac wedyn cynnig unrhyw awgrymiadau a fyddai’n addas ar ei gyfer.
* Bydd y Pwyllgor yn cwrdd â’r Cydlynydd UM perthnasol i fanylu ar unrhyw newidiadau, ac i sicrhau nad yw’r gwelliannau arfaethedig yn mynd yn groes un ai i Gyfansoddiad UMAber neu Is-ddeddfau Clybiau a Chymdeithasau.
* Unwaith eu bod wedi’u caniatáu gan y Cydlynydd UM, gall y gwelliant arfaethedig gael ei gyflwyno i’r Cyf Cyff lle bydd rhaid ei gadarnhau gyda mwyafrif o ddwy ran o dair.
  1. Ni fydd unrhyw newidiadau i’r cyfansoddiad hwn ond yn dod i rym ar ôl i’r Cyf Cyff orffen, oni bai ei fod wedi’i nodi yn y gwelliant.
  2. Bydd rhaid i’r cyfansoddiad hwn, ar ôl cynnal unrhyw bleidlais yn Cyf Cyff y Grŵp Myfyrwyr, gael ei ganiatáu gan fwyaf o dwy ran o dair er mwyn sefyll fel awdurdod cywir a gwir o aelodaeth y Grŵp Myfyrwyr ar gyfer y flwyddyn academaidd i ddod.
  3. Bydd yr Ysgrifenydd yn cadw copi o’r cyfansoddiad hwn a’i gynnig yn agored i aelodau ar gais. Bydd copi hefyd yn cael ei ychwanegu at wefan y Grŵp Myfyrwyr ar wefan UMAber, yn ogystal â’u cyfrif Microsoft Teams.
  4. Os daw dadl ynghylch dehongli’r cyfansoddiad dan gwestiwn, gan y pwyllgor mae’r pŵer i weithredu yn ôl ei ddehongliad ei hunan o’r cyfansoddiad, neu, os nad yw’n trin y mater, yna dylai gwelliant i’r cyfansoddiad gael ei gyflwyno gan y Llywydd (neu rôl debyg) yn y Cyf Cyff nesaf.

1. **Rhannau Penodol Eraill Grŵp Myfyrwyr**

[Rhowch unrhyw rannau eraill sy’n berthnasol i’ch grŵp myfyrwyr yma]